Poliisi tutkii riitaa Auto- ja Kuljetusalan Työntekijäliitossa – Wikiuutiset
Poliisi tutkii riitaa Auto- ja Kuljetusalan Työntekijäliitossa
Auto- ja Kuljetusalan Työntekijäliiton (AKT) viestintäpäällikkö Hilkka Ahde teki kesällä 2011 työsuojeluviranomaisille kantelun AKT:n puheenjohtajan, Timo Rädyn työpaikkakiusaamisesta. Kantelu on poliisitutkinnassa.[1] Tutkinnan aikana liiton hallitus puheenjohtajanaan Timo Räty päätti erottaa Hilkka Ahteen työstään 2.3.2012. Räty osallistui kokoukseen ja sen äänestykseen huomioimatta asianosaisuuttaan ja jääviyttään asiassa. AKT:n hallitus hyväksyi myös tällaisen käytännön. Hallituksen äänestys oli suljettu lippuäänestys. Sama hallituksen kokous valitsi selvitysmiehen omaan tutkintaansa työpaikkakiusaamisasiasta. Selvitys on salainen.[2] [3] AKT:n luottamusmiehen mukaan kukaan ei halua selvittää hallituksen sen nyt valitseman selvitysmiehen kanssa yhtään mitään.[4]
1 Oikeuskritiikki
3 Sähköliitto
Oikeuskritiikki[muokkaa]
Työoikeuden professori Seppo Koskinen Lapin yliopistosta sanoo, että julkisuuskuvaltaan tapaus on karmea. Vain paikalla olleet AKT:n hallituksen jäsenet tietävät mitä tapahtui. Seppo Koskisen mukaan kyse voi olla laittomasta työsuhteen päättämisestä, jolle voi hakea korvausta. Ahteen potkujen perusteeksi ilmoitettiin luottamuspula. Ahde nostaa kanteen AKT:ta vastaan.[5]
Liiton puheenjohtaja Rädyn mukaan hän ei olisi noin kahteen vuoteen ollut keskusteluyhteydessä liiton viestintäpäällikkö Hilkka Ahteen kanssa. Luottamusmiehen mukaan mahdollinen puhumattomuuskin täyttäisi epäasiallisen kohtelun tunnusmerkit.[6] SAK:n puheenjohtaja Lauri Lyly ei hyväksy AKT:n irtisanomistoimia. Lauri Lylyn mukaan asia on kiusallinen ammattiyhdistysliikkeelle: ”Yritämme opettaa hyviä tapoja työelämässä ja vaatia niitä muilta. Jos omassa perheessä tapahtuu tällaista, niin eihän se hyvä ole.”[7]
Poliisi kuulee asiassa muitakin liiton henkilöitä, kuten hallituksen varapuheenjohtaja Veijo Ruonalaa.[1] Työturvallisuuslain mukaan työnantajan edustajat ovat vastuussa epäasiallisen käytöksen estämisestä työpaikalla. Siten epäillyiksi voivat joutua henkilöt, jotka sallivat kiusaamisen vaikkeivät itse olisi kiusaajia.[8]
AKT:n talvipäivillä helmikuussa 2012 hallituksen varapuheenjohtaja Veijo Ruonala työnsi Hilkka Ahdetta tukeneen erimielisen naisen kumoon. Nainen satutti maahan kaatuessaan päänsä ja kätensä. Ruonala pahoittelee tapahtunutta. Nainen ei tuonut asiaa riitaisassa tilanteessa esille, mutta poliisi etsi häntä.[9]
Ahde asuu AKT:n omistamassa 104 neliön asunnossa Hakaniemessä. AKT on vuokrannut työntekijöilleen asuntoja keskimääräistä markkinahintaa halvemmalla. Ahde ja vuokranantaja AKT eivät suostuneet maanantaina kertomaan, mikä on asunnon vuokra.[10]
Sähköliitto[muokkaa]
Sähköliitto erotti runsas kaksi viikkoa sitten viestintäpäällikkönsä Paavo Holin. Holi syyttää sähköliittoa ajojahdista. Sähköliitossa syytetään Holia työpaikkakiusaajaksi.[11]
↑ 1,0 1,1 TS: AKT:n kiusaamisepäilyt vievät muitakin poliisin puheille YLE Uutiset 6.3.2012
↑ AKT:n Räty: Oli virhe äänestää YLE Uutiset 5.3.2012
↑ Oma mies selvittää AKT:n kiusaamisväitteet YLE Uutiset 2.3.2012
↑ Räty odottaa selvitysmiehen arviota asemastaan YLE Uutiset 6.3.2012
↑ Ahde nosti kanteen AKT:ta vastaan YLE Uutiset 3.3.2012
↑ AKT:n luottamusmies: Räty tunnusti kiusaamisen YLE Uutiset 3.3.2012
↑ SAK ei hyvaksy AKT:n irtisanomistoimia – kiusallista sanoo Lyly YLE Uutiset
↑ AKT:n kiusaamisjutussa ehkä useita epäiltyjä Turun Sanomat 6.3.2012
↑ Pahoinpidelty Hilkka Ahteen tukija ilmoittautui poliisille HS 6.3.2012
↑ Hilkka Ahde asuu AKT:n omistamassa asunnossa HS 6.3.2012
↑ Myös Sähköliiton viestintäpäällikön potkut poikivat riidan YLE Uutiset 6.3.2012
Noudettu kohteesta ”https://fi.wikinews.org/w/index.php?title=Poliisi_tutkii_riitaa_Auto-_ja_Kuljetusalan_Työntekijäliitossa&oldid=46220”
Sivua on viimeksi muutettu 8. maaliskuuta 2012 kello 16.52.